b'\n_START_ARTICLE_\nRCD Espanyol\n_START_PARAGRAPH_\nReial Club Deportiu Espanyol de Barcelona je \xc5\xa1panski nogometni klub iz Barcelone. Ustanovljen je bil 28. oktobra 1900 in trenutno igra v La Ligi, 1. \xc5\xa1panski nogometni ligi._NEWLINE_V doma\xc4\x8dih tekmovanjih je najvidnej\xc5\xa1i rezultat Espanyola osvojitev \xc5\xa1tirih \xc5\xa1panskih kraljevih pokalov (v letih 1929, 1940, 2000 in 2006). Ima pa tudi en naslov prvaka 2. lige (1993/94), enajst naslovov prvaka katalonskega prvenstva in \xc5\xa1est naslovov prvaka katalonskega pokala. V evropskih tekmovanjih pa je do sedaj sedemkrat nastopil v Evropski ligi in dvakrat v pokalu Intertoto. Najbolj\xc5\xa1a uspeha s slednjih tekmovanj ima iz let 1988 in 2007, ko je obakrat osvojil naslov podprvaka Evropske lige. Leta 1988 je bil v finalu bolj\xc5\xa1i Bayer Leverkusen (0-3), leta 2007 pa je bila po izvajanju enajstmetrovk bolj\xc5\xa1a Sevilla (1-3)._NEWLINE_Doma\xc4\x8di stadion Espanyola je RCDE Stadium. Barvi dresov sta modra in bela. Nadimki nogometa\xc5\xa1ev so Periquitos ("Skob\xc4\x8devke"), Blanquiazules ("Belomodri") in M\xc3\xa1gico ("Magi\xc4\x8dni").\n_START_SECTION_\nRivalstvo\n_START_PARAGRAPH_\nRival Espanyola je vedno bila Barcelona. Dvoboj med tema dvema kluboma se imenuje El derbi Barceloni.'